Zemljotres u Ljubljani 1895.
Zemljotres u Ljubljani 1895. magnitude 6,1 dogodio se 14. aprila u 20:17 s epicentrom na dubini od 16 km. Najveći učinak je imao na području Ljubljane, Ljubljanskih bara i Vodica na sjeveru. Zemljotres je zahvatio veliko područje s polumjerom od približno 350 km. Njegovu moć dokazuju podaci da su zemljotres osjetili stanovnici Beča, Splita i italijanskih mjesta Assisi, Firenca i Alessandria. Većina stanovnika je tokom prvog potresa spavala, ali zbog glasnih zvukova i podrhtavanja, mnogi ljudi su počeli izlaziti iz svojih domova. Svi ljubljanski parkovi i trgovi bili su puni zato što se ljudi nisu mogli vratiti u svoje domove. Nakon prvog i najvećeg potresa bilo je još više od 100 manjih potresa.